သေဋ္ဌမာရ်အောင်ဘုရား

သေဋ္ဌမာရ်အောင်ဘုရား သည် ဘားအံမြို့ မြောက်ဘက်ပိုင်း ဗိုလ်ချုပ်လမ်းထောင့်တွင် တည်ရှိသည့် ဗုဒ္ဓရုပ်ပွားတော်တစ်ဆူ ဖြစ်သည်။ သမိုင်းကြောင်း စေတီတောကို ဘားအံမြို့၊ ရဲကျောင်းဘုန်းတော်ကြီး ဦးအာဒိစ္စရန် ကြီးမှူးကာ ဒါယကာများပေါင်းစည်းကာ ကြေးသွန်းရုပ်ပွားတော် ပြုလုပ်ကိုးကွယ်ခဲ့သည်။ ရုပ်ပွားတော် ပြုလုပ်ခဲ့သည်မှာ သက္ကရာဇ် ၁၂၈၁ ခုနှစ်တွင် ဖြစ်၏။ သက္ကရာဇ် ၁၂၈၄ ခုနှစ်တွင် ရုပ်ပွားတော် ပြုလုပ်ပြီးစီးခဲ့သည်။ ရုပ်ပွားတော်တွင် ကြေးပိဿာချိန် ၄၆၀၀ ပါဝင်၏။ ရုပ်ပွားတော်သည် ဉာဏ်တော် ၉ တောင် ၁ မိုက် ရှိသည်။ ပုံသဏ္ဌာန်သည် တင်ပြင်ခွေ ပုံစံ ဖြစ်သည်။ အရှေ့ဘက်သို့ မျက်နှာမူလျက်ထားရှိပြီး စံကျောင်းတော်တွင် ကိန်းဝပ်စံပယ်တော်မူသည်။ ဘွဲ့တော် ရုပ်ပွားတော်အား မာရ်ငါးပါးကို အောင်မြင်တော်မူသည့် မြတ်စွာဘုရားကို ကိုယ်စားပြုကာ “သေဋ္ဌမာရ်အောင်” ဟု သမုတ်ခဲ့သည်။ ဘုရားပွဲတော် ဘုရားပွဲတော်ကို နှစ်စဉ် တပို့တွဲလတွင် ကျင်းပသည်။ ကိုးကား ကဏ္ဍ:မြန်မာနိုင်ငံရှိ စေတီပုထိုးများ